L 200/160
HR
Službeni list Europske unije
29.7.2022.
2.1.2.
Produljenje prvotnih konvencija (26)
Člankom 26.
Uredbe sa zakonskom snagom br.
207 od 30. prosinca 2008., pretvorene u Zakon br.
14 od 27. veljače 2009., utvrđeno je produljenje prvotnih konvencija (uključujući onu koja se primjenjuje na društvo Laziomar), koje su izvorno trebale isteći 31. prosinca 2008., za jednu godinu, odnosno do 31. prosinca 2009.
(27)
U članku 19.b Uredbe sa zakonskom snagom br.
135 od 25. rujna 2009., pretvorene u Zakon br.
166 od 20. studenoga 2009. („Zakon iz 2009.”), utvrđeno je da će se, s obzirom na privatizaciju društava grupe Tirrenia, udjeli u regionalnim društvima (osim društva Siremar) na sljedeći način prenijeti s matičnog društva Tirrenia bez plaćanja naknade: (a) društvo Caremar prvotno se prenosi na regiju Kampaniju.
Nakon toga će regija Kampanija na regiju Lacij prenijeti Caremarevu djelatnost upravljanja prometnim vezama s Poncijskim otocima na zasebnoj osnovi, u obliku društva Laziomar; (b) društvo Saremar prenosi se na regiju Sardiniju; i (c) društvo Toremar prenosi se na regiju Toskanu.
(28)
U Zakonu iz 2009.
utvrđeno je i da će Italija s društvima Tirrenia i Siremar do 31. prosinca 2009. dogovoriti nove konvencije.
Isto tako, regionalne usluge bile bi uključene u nacrte ugovora o javnim uslugama koje regije Sardinija i Toskana trebaju dogovoriti s društvima Saremar i Toremar do 31. prosinca 2009. odnosno koje regije Kampanija i Lacij trebaju dogovoriti s društvima Caremar i Laziomar do 28. veljače 2010.
Nacrti novih konvencija/ugovora o javnim uslugama bili bi uključeni u natječaj raspisan u pogledu predmetnih društava i potpisali bi se s kupcima nakon završetka privatizacije svakog od tih društava (18).
(29)
U tu su svrhu Zakonom iz 2009. prvotne konvencije (uključujući onu koja se primjenjuje na društvo Caremar) dodatno produljene s 1. siječnja 2010. do 30. rujna 2010.
(30)
U Zakonu iz 2009.
utvrđene su i godišnje gornje granice naknade za pružanje usluga od 2010. (na temelju produljenja prvotnih konvencija te na temelju novih konvencija i ugovora o javnim uslugama) u ukupnom iznosu od 184 942 251 EUR, i to na sljedeći način:
Tablica 1.
Gornje granice naknade od 2010.
Društvo
Najviša godišnja naknada (EUR)
Tirrenia
72 685 642
Siremar
55 694 895
Saremar
13 686 441
Toremar
13 005 441
Caremar
29 869 832 (1)
(1) Od čega 19 839 226 EUR osigurava regija Kampanija, a 10 030 606 EUR osigurava regija Lacij.
(31)
U članku 1.
Zakona br.
163 od 1. listopada 2010.
o izmjeni Uredbe sa zakonskom snagom br.
125 od 5. kolovoza 2010. („Zakon iz 2010.”)
utvrđeno je daljnje produljenje prvotnih konvencija s 1. listopada 2010.
do završetka postupka privatizacije društava Tirrenia i Siremar, do čega je došlo 19. srpnja 2012. odnosno 31. srpnja 2012.
(18) Članak 19.b stavak 10.
Zakona iz 2009.